ANJELSKE SLZY
(Marošovi Bančejovi)
Maroš veľmi dobre vedel,
že je veľa vyvolených
a málo povolaných.
Keď sme v jeho obľúbenej
Drevárni oproti Kijevu
tento rok ešte spolu dýchali sýty vzduch
kým jemu už prúdili v žilách
Anjelske slzy, mne nalieval
úžasný calvados,
spočiatku hľadel síce bokom
ale k večeru mi pozrel priamo do očí
a povedal:
– Tony, ja sa predsa na všetko dobre pamätám.
A keď som ho krátko
pred jeho odchodom
na druhú stranu dúhy
stretol pred NOCou,
kde si trasúcimi prstami
poťahoval z cigarety,
povedal len:
– Vyzerá to všetko na hovno.
Anjeli zašumeli krídlami
lebo dobre vedeli,
prečo Maroš napísal "Opičí cirkus"
a kde mal Jožo Urban trinástu komnatu.
Netreba písať o svedomí a zradnej láske,
o bolesti a výčitkách,
ale o kráse, ktorá tu zostane,
keď tu my nebudeme.
Odpočívaj v pokoji, bratu.
.:.
Anton Pižurný
foto Martin Bernadič
(Slovenský basnik a publicista Maroš M. Bančej nás nedávno po ťažkej chorobe navždy opustil)